MTC ติดโผดัชนีความยั่งยืนระดับโลก “FTSE4 Good Index” ยกระดับความน่าเชื่อถือ
MTC ติดโผดัชนีความยั่งยืนระดับโลก "FTSE4Good Index" ยกระดับความน่าเชื่อถือ
MTC ติดโผดัชนีความยั่งยืนระดับโลก "FTSE4Good Index" ยกระดับความน่าเชื่อถือ
14 ก.ค. 2563

นายชูชาติ  เพ็ชรอำไพ ประธานกรรมการบริหาร บริษัท เมืองไทย แคปปิตอล จำกัด (มหาชน) หรือ MTC  เปิดเผยว่า ทีมผู้บริหารและพนักงานรู้สึกเป็นเกียรติและภาคภูมิใจเป็นอย่างยิ่งที่บริษัทได้รับคัดเลือกเข้าคำนวณดัชนีความยั่งยืนระดับโลก  FTSE4  Good  Index  Series นับเป็นความสำเร็จที่สะท้อนให้เห็นว่า บริษัท เมืองไทย  แคปปิตอล เป็นองค์กรชั้นนำด้านธุรกิจสินเชื่อรายย่อยที่มีความมุ่งมั่นต่อการดำเนินธุรกิจตามแนวทางการพัฒนาอย่างยั่งยืน  เพื่อยกระดับความน่าเชื่อถือที่สะท้อนจากผลการดำเนินงานด้าน ESG ของบริษัทให้ได้รับการยอมรับในระดับสากล
นอกจากที่ในปีนี้  บริษัทฯได้รับคัดเลือกเข้าร่วมคำนวณในดัชนีชี้วัดความยั่งยืน FTSE4 Good Index เป็นปีแรกแล้ว  บริษัทฯ ยังได้รับการประเมินอันดับความน่าเชื่อถือจาก MSCI  ESG  Rating ในระดับ A เป็นปีที่ 2 ติดต่อกัน  นับได้ว่าบริษัทฯ ได้เป็นตัวแทนของบริษัทจดทะเบียนของประเทศไทยที่ได้รับการยอมรับเป็นอันดับต้นๆ ในอุตสาหกรรมไฟแนนซ์ในระดับโลก  ซึ่งสอดคล้องกับการที่บริษัทฯ ได้รับคัดเลือกให้อยู่ในรายชื่อหุ้นยั่งยืน Thailand Sustainability Investment (THSI) ของตลาดหลักทรัพย์แห่งประเทศไทย  ซึ่งมีการประเมินความยั่งยืนที่เป็นสากล
ทั้งนี้ บริษัท เมืองไทย แคปปิตอล เป็นบริษัทที่ดำเนินธุรกิจ ให้บริการสินเชื่อทะเบียนรถจักรยานยนต์  สินเชื่อรถยนต์ทุกประเภท  สินเชื่อเพื่อการเกษตร  สินเชื่อโฉนดที่ดิน  สินเชื่อนาโนไฟแนนซ์ รวมถึงรับทำประกัน พ.ร.บ. และประกัน PA. ให้บริการลูกค้าอย่างครบวงจร  ซึ่งมีพอร์ตสินเชื่อ จำนวน 62,000 ล้านบาท ยังมีความมุ่งมั่นในการพัฒนาเพื่อความยั่งยืนโดยมีเป้าหมายในการเป็นองค์กรต้นแบบของอุตสาหกรรมในด้านบรรษัทภิบาลระดับโลก
สำหรับ FTSE4 Good Index Series เป็นดัชนีอ้างอิง เพื่อวัดผลการลงทุนและดัชนีเพื่อการซื้อขาย สำหรับนักลงทุนที่ให้ความสำคัญด้าน ESG ใช้เป็นข้อมูลประกอบการตัดสินใจในการลงทุน